Anunț important pentru șoferii de camioane care doresc să circule în Ungaria. Ministerul Afacerilor Externe a făcut anunțul. Aflați în rândurile următoare despre ce este vorba.
Ministerul Afacerilor Externe informează toți șoferii români care se află, tranzitează sau intenționează să călătorească în Ungaria că există anumite restricții până duminică.
Acestea sunt impuse doar pentru camioanele de mare tonaj, de peste 7,5 tone, în perioada 14-17 martie. Vor fi aplicate în felul următor:
Există și câteva excepții. Transporturile umanitare sau cele de animale vii, combustibil, bunuri perisabile și alte bunuri de primă necesitate nu se supun acestor restricții.
Cetățenii români pot solicita asistență consulară la numerele de telefon ale misiunii diplomatice a României la Budapesta: +3613847689, Consulatului General al României la Szeged: +3662424431 și Consulatului General al României la Gyula: +3666464579, +3666477147.
Apelurile sunt redirecționate către Centrul de Contact și Suport al Cetățenilor Români din Străinătate (CCSCRS) și preluate de către operatorii Call Center-ului, în regim de permanență.
Măsura luată de autoritățile din Ungaria sunt luate ca urmare a faptului că data de 15 martie, adică Ziua Maghiarilor de Pretutindeni, este declarată zi de sărbătoare națională și nelucrătoare.
Pe toată perioada restricțiilor, șoferii mașinilor de peste 7,5 tone vor avea obligația de a staționa în parcările special amenajate până la încheierea perioadei de restricții de circulație pe drumurile publice din Ungaria.
Un lucru important de menționat este faptul că, în perioada menționată, traficul de călători și autoturisme se va desfășura fără restricții.
În momentul în care restricțiile se vor ridica, șoferii sunt sfătuiți să tranziteze toate punctele de frontieră deschise tranzitului de mărfuri. În acest mod, se preîntâmpină apariția suprasolicitărilor doar a unora dintre acestea.
De asemenea, cetățenii români care se confruntă cu o situație dificilă, specială, cu un caracter de urgență, au la dispoziție și telefoanele de permanență ale Ambasadei României în Ungaria +36305356912, Consulatului General al României la Szeged +36306777980 și Consulatului General al României la Gyula +36306357181.